Gouda

Gouda is e stad en gemeente in 't oostn van d' Hollandsche provinsje Zuyd-Holland. 

De stad is geleegn in 't stedelyk gebiëd de Randstad ip à peu près gelykign ofstand van Rotterdam, Utrecht en Den Haag. Der weunn oungeveer 75.000 menschn (2023).

Gouda ligt by de soamnvloeiynge van de riviern de Gouwe en den Hollandschn Yssel. Deur de binnevoart over die riviern groeide Gouda in de middeleeuwn uyt toet e belangryke stad. In 1272 kreeg 't stadsrechtn en an 't ende van de middeleeuwn was Gouda uytgegroeid toet de vuyfde stad van regio Holland. In de binnestad is nog assan e groot deel historische gebouwn en ryksmonumentn te vyndn. De stad is bekend vo zyn koas, die in de zomer verhandeld wordt ip de dunderdagsche toeristische koasmarkt, moar ook vo de fabricage van bier, keisn, puypn, Gouds plateel en siropewoafels. 'n Oede tradiesje in Gouda is de Keisjesoavnd. 

Beziënsweirdigheedn
E gedeelte van Gouda is beschermd stadsgezicht. 't Hèt 'n historisch center mè grachtn en enigte bekende bouwwerkn. 
 Stadhuys ip de markt, één van d' oedste gotische stadhuyzn van Holland
 De Waag, teegnover den achterkant van 't stadhuys, gebouwd in 1668
 Sint-Janskerke of Grote kerke, kruyskerke in Gotische styl
 Weeshuys uyt de 17e eeuwe en de Jeruzalemkapelle
 De Vier gekroondn, loatgotisch huys, genoemd noa 't fries uyt 't begun van de 16e eeuwe
 Museumhoavn, museum vor historische transportscheepn

 Externe koppeliengn 
 Plaatsengids
 AlleCijfers

Categorie:Gemêente in Zuud-Holland
Categorie:Plekke in Zuud-Holland
Categorie:Stad in Olland